
Dunaszekcső Községi Önkormányzat Képviselő-testülete

2/2009.

Jegyzőkönyv

Készült a Dunaszekcső Községi Önkormányzat Képviselő-testülete 2009. február 16. napján megtartott üléséről.
Jelen vannak:

	Faller János
	polgármester

	Szabó Gergely

Bíró Zsolt

Bokor Zoltánné

Frányó János

Kulutácz Zoltán
	alpolgármester

	Metz Judit
	

	Sándor József
	képviselők


         Pest Éva  körjegyző

3.napirendi ponthoz: Demeter Lajos, Bátai Ferenc, Bán Ferencné, Szőcsné Mayer Éva, Vörös Lászlóné 
Kolozsi Edit pénzügyi főmunkatárs
Igazoltan távol: Tóth András, Prucs András
Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 8 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) A Mohácsi Többcélú Kistérségi Társulás társulási megállapodásának módosításáról Előterjesztő: Faller János polgármester

2.) Lejárt határidejű határozatokról, a két ülés között történt fontosabb eseményekről 
Előterjesztő: Faller János polgármester

3.) 2009.évi költségvetés  
      Előterjesztő: Faller János polgármester

· Civil szervezetek beszámolója 
· Intézményi beszámolók  
4.) 2009.évi munkaterv     
     Előterjesztő: Faller János polgármester

5.) Ingatlanvásárlás iránti kérelem   
     Előterjesztő: Faller János polgármester

6.) Rendezési terv módosítása  
     Előterjesztő: Faller János polgármester

7.) Tagintézmény-vezetői pályázat kiírásának előkészítése 

     Előterjesztő: Bokor Zoltánné

8.) Szociális ellátás díjai    
     Előterjesztő: Faller János polgármester

9.) Mohács-Bóly Térségi Fehérborút Egyesülettel együttműködési megállapodás 
     Előterjesztő: Faller János polgármester
10.) Egyes utcák átszervezéséről, illetve utcanevek megváltoztatásáról szóló rendelet  kiegészítése    
       Előterjesztő: Faller János polgármester

11.) Egyebek

Zárt ülésen: 

Vissza nem térítendő támogatás 
Előterjesztő: Faller János polgármester
NAPIRENDI PONTOK TÁRGYALÁSA
1.napirendi pont:  Faller János polgármester: Mohácsról megérkezett az írásos előterjesztéshez szükséges anyag, amely a társulási szerződés módosítását tartalmazza. Kiegészíteni nem kívánja, az előterjesztés alapján javasolja a döntés meghozatalát.

Vita nem volt, a testület 8 szavazattal 0 ellenében a következő határozatot hozta:

5/2009.(II.16.) Kt. számú határozat

 Mohácsi Többcélú Kistérségi Társulás

Társulási Megállapodásának módosításáról

I. Dunaszekcső község Képviselő-testülete egyetért a Mohácsi Többcélú Kistérségi Társulás Társulási Megállapodásának 2009. január 1.-jén hatályba lépő alábbi módosításával:

1. A Társulási Megállapodás I.3. pontjában a jogszabályi hivatkozás helyébe a következő rendelkezés lép: „a települési önkormányzatok többcélú kistérségi társulásairól szóló 2004. évi CVII. törvény melléklete”.

2. A Társulási Megállapodás II/A fejezetének a) pont aa) alpontja helyébe a következő rendelkezés lép:

„aa) egyes pedagógiai szakszolgálati feladatok szervezéséről – a logopédiai ellátásról, a továbbtanulási, pályaválasztási tanácsadásról, valamint a gyógytestnevelésről - közösen gondoskodik, és”.

3. A Társulási Megállapodás II/A fejezete kiegészül a következő q) ponttal:

„q) a Társulás szervező tevékenységével segíti a villamos energiáról szóló 2007. évi LXXXVI. törvényben meghatározottak szerint az energiahatékonyság, az energiatakarékosság elveinek a fenntartható fejlődés érdekében történő érvényesítését, a felhasználók biztonságos, zavartalan, megfelelő minőségű és átlátható költségszerkezetű villamosenergia-ellátásának biztosítását; ennek érdekében kistérségi energetikust alkalmaz”.

4. A Társulási Megállapodás II/B fejezet KÖZOKTATÁSI ÁGAZAT cím alatti felsorolás helyébe a következő szövegrész kerül:

„KÖZOKTATÁSI ÁGAZAT

BÓLY, SZAJK, TÖTTÖS, BABARC, NAGYNYÁRÁD, BORJÁD, PÓCSA, KISBUDMÉR, NAGYBUDMÉR, VERSEND, LIPPÓ, IVÁNDÁRDA, SÁROK, BEZEDEK KÖZOKTATÁSI INTÉZMÉNYI TÁRSULÁS (tagok: Bóly, Szajk, Töttös, Babarc, Nagynyárád, Borjád, Pócsa, Kisbudmér, Nagybudmér;
Versend, Lippó, Ivándárda, Sárok, Bezedek (csak óvoda))

lánycsók - kisnyárád iNTÉZMÉNYFENNTARTÓ TÁRSULÁSA ÁLTALÁNOS ISKOLA ÉS ÓVODA FENNTARTÁSÁRA (tagok: Lánycsók, Kisnyárád)

SOMBEREK – GÖRCSÖNYDOBOKA – DUNASZEKCSő – PALOTABOZSOK – SZEBÉNY - vÉMÉND(ÓVODA) - FEKED(ÓVODA) KÖZOKTATÁSI INTÉZMÉNYFENNTARTÓ TÁRSULÁS (tagok: Somberek, Görcsönydoboka, Dunaszekcső, Paloztabozsok, Szebény, Véménd (óvoda), Feked (óvoda))
LIPPÓ – BEZEDEK – IVÁNDÁRDA - SÁROK ISKOLAFENNTARTÓ TÁRSULÁS (tagok: Lippó, Bezedek, Ivándárda, Sárok)

HiMESHÁZA – SZŰR - ERDŐSMÁROK KÖZOKTATÁSI INTÉZMÉNYFENNTARTÓ TÁRULÁSA (tagok: Himesháza, Szűr, Erdősmárok)

VÉMÉND - FEKED KÖZOKTATÁSI INTÉZMÉNYI TÁRSULÁS (tagok: Véménd (iskola), Feked (iskola)

MAJS - UDVAR KÖZOKTATÁSI INTÉZMÉNYI TÁRSULÁS (tagok: Majs, Udvar)

SZEDERKÉNY – MONYORÓD - MÁRIAKÉMÉND KÖZOKTATÁSI INTÉZMÉNYI TÁRSULÁS (tagok: Szederkény, Monyoród, Máriakéménd)

BABARC - LIPTÓD ÓVODAFENNTARTÓ TÁRSULÁS (tagok: Babarc, Liptód)
ÓVODA FENNTARTÓ INTÉZMÉNYI TÁRSULÁS OLASZ (tagok: Olasz, Hásságy, Birján, Magyarsarlós, Belvárdgyula)

ÁLTALÁNOS ISKOLA FENNTARTÓ INTÉZMÉNYI TÁRSULÁS OLASZ (tagok: Olasz, Hásságy, Birján, Magyarsarlós, Belvárdgyula)

MOHÁCS - BÁR ÓVODAFENNTARTÓ TÁRSULÁS (tagok: Mohács, Bár)

MOHÁCS – SZÉKELYSZABAR – SÁTORHELY – HOMORÚD- BÁR KÖZOKTATÁSI INTÉZMÉNYFENNTARTÓ TÁRSULÁS (tagok: Mohács, Székelyszabar, Sátorhely, Homorúd, Bár)

BÓLY - SZEDERKÉNY TÉRSÉGI LOGOPÉDIAI SZAKSZOLGÁLAT (tagok: Babarc, Belvárdgyula, Bóly, Borjád, Hásságy, Kisbudmér, Liptód, Máriakéménd, Monyoród, Nagybudmér, Olasz, Pócsa, Szajk, Szederkény, Töttös, Versend) 

LÁNYCSÓK TÉRSÉGI LOGOPÉDIAI SZAKSZOLGÁLAT (tagok: Bár, Dunaszekcső, Erdősmárok, Feked, Geresdlak, Görcsönydoboka, Himesháza, Homorúd, Kisnyárád, Kölked, Lánycsók, Maráza, Mohács, Palotabozsok, Somberek, Szebény, Székelyszabar, Szűr, Véménd) 

MAJS TÉRSÉGI LOGOPÉDIAI SZAKSZOLGÁLAT (tagok: Bezedek, Ivándárda, Lippó, Majs, Nagynyárád, Sárok, Sátorhely, Udvar)

TOVÁBBTANULÁSI ÉS PÁLYAVÁLASZTÁSI FELADAT: A Mohácsi Többcélú Kistérségi Társulás e feladatot a Baranya Megyei Közgyűléssel kötött megállapodás alapján, a megyei szakszolgálattal közösen foglalkoztatott szakemberrel oldja meg.”

5. A Társulási Megállapodás III.8. pontjában meghatározott számadatok a következők szerint módosulnak:

A 2009. évi arányok a következők: 

	Település
	Lakosság száma 

(2008. január 1.)
	Szavazatszám
	Szavazati és költségvetési hozzájárulási arány

	Babarc
	826
	9
	1,74

	Bár
	584
	6
	1,16

	Belvárdgyula
	439
	5
	0,97

	Bezedek
	280
	3
	0,58

	Bóly
	3.882
	39
	7,56

	Borjád
	478
	5
	0,97

	Dunaszekcső
	2.134
	22
	4,26

	Erdősmárok
	100
	1
	0,19

	Feked
	218
	3
	0,58

	Geresdlak
	895
	9
	1,74

	Görcsönydoboka
	427
	5
	0,97

	Hásságy
	294
	3
	0,58

	Himesháza
	1.149
	12
	2,33

	Homorúd
	667
	7
	1,36

	Ivándárda
	263
	3
	0,58

	Kisbudmér
	130
	2
	0,39

	Kisnyárád
	227
	3
	0,58

	Kölked
	1.142
	12
	2,33

	Lánycsók
	2.738
	28
	5,43

	Lippó
	568
	6
	1,16

	Liptód
	248
	3
	0,58

	Majs
	1.096
	11
	2,13

	Maráza
	206
	3
	0,58

	Máriakéménd
	553
	6
	1,16

	Mohács
	19.701
	172
	33,33

	Monyoród
	203
	3
	0,58

	Nagybudmér
	240
	3
	0,58

	Nagynyárád
	769
	8
	1,55

	Olasz
	639
	7
	1,36

	Palotabozsok
	1.032
	11
	2,13

	Pócsa
	195
	2
	0,39

	Sárok
	148
	2
	0,39

	Sátorhely
	695
	7
	1,36

	Somberek
	1.636
	17
	3,29

	Szajk
	858
	9
	1,74

	Szebény
	473
	5
	0,97

	Szederkény
	1.861
	19
	3,68

	Székelyszabar
	681
	7
	1,36

	Szűr
	309
	4
	0,78

	Töttös
	591
	6
	1,16

	Udvar
	174
	2
	0,39

	Véménd
	1.582
	16
	3,10

	Versend
	952
	10
	1,94

	Összesen:
	52.283
	516
	100,00


6. A Társulás Megállapodás III.8. pont b) alpontja bf) pontja helyébe a következő rendelkezés lép: „Dél-Dunántúli Regionális Államigazgatási Hivatal területileg illetékes kirendeltségének képviselője”.
7. A Társulási Megállapodás III.9. pontjának második mondata hatályát veszti.

8. A Társulási Megállapodás III.14. c) pontjában a „kizárásról való” szövegrész hatályát veszti.

9. A Társulási Megállapodás III.15. pontjában a „14” helyébe „15” kerül.

10. A Társulási Megállapodás IV.1. pont d) alpontjában az „Igazgatók Tanácsa, valamint az Óvodavezetők Tanácsa” szövegrész helyébe a „Közoktatási Intézményvezetők Tanácsa” szöveg lép.

11. A Társulási Megállapodás VII.3. pontja helyébe a következő rendelkezés lép:

„A Társulásból kiválni a naptári év utolsó napjával lehet. Kiválás/kizárás esetén a Társulásból kilépő/kizárt tagnak az általa a társulás részére szolgáltatott, a kilépésig fel nem használt, tagdíjon felüli egyéb vagyoni hozzájárulása visszajár.”
II. Dunaszekcső község Képviselő-testülete a Mohácsi Többcélú Kistérségi Társulás Társulási Megállapodásának módosításokkal egységes szerkezetbe foglalt szövegét a határozat melléklete szerinti tartalommal elfogadja.
Határidő: értelemszerű

Felelős: polgármester
2.napirendi pont: Faller János polgármester:  Január 8-án zárt ülésen a képviselő-testület alpolgármesterré választotta Szabó Gergelyt. Ez csak akkor volt lehetséges, ha lemondott a pénzügyi bizottsági elnökségéről, tagságáról. A testület a pénzügyi bizottság elnökévé választotta Prucs Andrást. A döntéseket a 4/2009.(I.08.) Kt.számú határozat tartalmazza. 
A költségvetési törvény tartalmaz 2009-re is TEKI-CÉDE alapokat. Ez az a fajta alap, amelyből a Rákóczi utcai útfelújításra pályáztunk. A támogatási arány 58 % volt. Az alapok valamelyikéből nagy valószínűséggel pályázhatnánk a várhegyi csatorna megépítésére. Ehhez át kell értékelni a fejlesztési tervünket. 
A csatornázást átgondolta a következők szerint: 6-6,5 millió forintot nyerhetünk az alapokból; 5 millió forint elkülönítve a víziközműves számlán; kb.10 millió forint 3 évre a koncessziós díj; felvállalt önerő; lakossági hozzájárulás. 30-40 millió forint közötti összeggel talán 3 év alatt megvalósítható a beruházás.  A csatornázás megoldása fontos lenne, folyamatosan folyik a víz, a szennyvíz az utcára, a téli időszak pedig elviselhetetlen. Bokor Zoltánné képviselőasszony már több alkalommal szorgalmazta a várhegyi csatornázást. 
Igyekszik új tervezőt találni, mert a már felkértek sorban visszamondják a feladatot. A megvalósítás sem lesz egyszerű, mert géppel nem lehet dolgozni a pincék miatt. A Bányakapitányság támogatja az  elképzeléseket.
A hulladékgazdálkodási feladatok megoldásában is változás van. Az eredeti elképzelések szerinti, már elfogadott RE-KOM forma nem működik, újabb átalakítás történik ezen a téren is, amelyet olvashattak az írásos előterjesztésben a képviselők. A határozat elfogadását javasolja. 
Kérdés, hozzászólás nem hangzott el, a testület 8 szavazattal 0 ellenében a következő határozatot hozta: 
                                6/2009 (II.16.) Kt. számú határozat
a lejárt határidejű határozatokról, a két ülés között történt fontosabb eseményekről

1.) Önkormányzati Társulás a Dél-balatoni és Sió-völgyi Nagytérség szilárdhulladékai kezelésének korszerű megoldására

a) A képviselő-testület elhatározza, hogy Dunaszekcső község tagként belép az „Önkormányzati Társulás a Dél-balatoni és Sió-völgyi Nagytérség szilárdhulladékai kezelésének korszerű megoldására” létesítendő önkormányzati társulásba.

b) Képviselő-testület az előterjesztés mellékletét képező társulási megállapodás tervezetét elfogadja és felhatalmazza a polgármestert arra, hogy társulási megállapodást és a társulás alapító okiratát aláírja. 

c) A képviselő-testület a társulási tanácsba Dunaszekcső Községi Önkormányzatának polgármesterét delegálja. 

2.) A képviselő-testület a lejárt határidejű határozatokról, a két ülés között történt fontosabb eseményekről szóló tájékoztatót tudomásul veszi. 

3.napirendi pont: Faller János polgármester: A költségvetési tárgyalás előtt évek óta beszámolót tartanak a támogatott civil szervek éves tevékenységükről, az önkormányzati pénzek felhasználásáról. A belső ellenőrzés hiányosságként állapította meg, hogy nem készült a támogatás felhasználásához együttműködési megállapodás, ezt a jövőben pótolnunk kell. Felkéri a megjelent képviselőket, hogy tartsák meg a beszámolókat, illetve az írásos előterjesztéshez tegyenek szóbeli kiegészítést.
Demeter Lajos a Polgárőr Egyesület elnöke: Az írásos beszámolót azzal egészítené ki, hogy a Rendőrség kérése, hogy pontosan meg kell jelölniük azt a területet, amelyet szolgálatonként bejárnak. Azt is kérte a Kapitányság, hogy minden községi rendezvényen legalább 1 fő polgárőrt biztosítson az egyesület. 

Faller János: Köszöni a beszámolót, valamint külön köszönetet mond az Egyesület tagjainak, hogy 2008-ban a löszfal-omlásnál kimagasló segítséget nyújtottak a védekezésben. Az önkormányzattól is szeretne tolmácsolni egy kérést. Szeretné, ha fokozottabban ellenőriznék a külső utakat az illegális szemétlerakások miatt. 

Demeter Lajos: Erre ígéretet nem tud tenni, de megpróbálják. Ennek a feladatnak a megszervezése nagyon nehéz. 

Bátai Ferenc a Sportegyesület elnöke: Szóbeli kiegészítésként elmondja, hogy a Bíróság elfogadta a módosítást, és most már az asztalitenisz szakosztály is része az egyesületnek. A tervek között szerepel az öltöző rendbe tétele, tanfolyamon részvétel, szertáros biztosítása, a társadalmi munkások számának növelése. Az egyesületnek jelenleg 81 tagja van. A fejlesztési célok zöme társadalmi munkában is megvalósíthatóak, és ezért meg is tesznek minden szervezést. 
Faller János: A villanyszámla 80%-a a melegvíz biztosítása miatt van. Meg kell fontolni  a napenergia kihasználását. Természetesen van olyan időszak, amikor a napenergia nem elegendő, de akkor azt pótolni lehet az árammal. 

Kiemelendő az egyesület a szervezésekben, és erre a legjobb példa a tavalyi majális. És kiemelendő Hetényi Attila munkája is, amelyet az utánpótlás programjainak szervezéséért tesz. 

Felvetődött, hogy játszótér kerüljön a sportpálya környékére. A játszótér megújításával ennek sem lesz akadálya. 

A futball és az asztalitenisz támogatása az idei évben is ugyanannyi, mint tavaly volt.  Sérelmezi a játékvezetői, orvosi,stb.költségeket, mert ezzel nem segítik a sportot. 

Bán Ferencné: Szóbeli kiegészítést nem kíván tenni.

Faller János: Köszöni a Nyugdíjasklub segítségét a község virágosításában. 

Bíró Zsolt a Dunaszekcsőért Alapítvány kuratóriumának elnöke: Minden jelenlevőnek köszöni az Alapítvány támogaását. Guzsván Lajosnénak szeretne a nyilvánosság előtt köszönetet mondani a község krónikájának írásáért. Reméljük, hogy lesz ereje tovább folytatni a munkát. 

Az Alapítvány feladata a Művelődési ház, a Teleház és a FaluTV működtetése. A legfontosabb a Művelődési ház működtetése.

Az idei évben a Magtár átépítése a kiemelt cél. A Lugio nap megszervezése tavaly és idén is nagy feladat volt és lesz. Minden segítőjének köszönetét fejezi ki. 

A pénzügyi beszámoló a könyvelő segítségével készül, azt csak a legközelebbi ülésre tudja produkálni. Az alapítványnál is a kiadások zöme a személyi jellegű kiadás. 

Faller János: Mihamarabb készüljön el a pénzügyi beszámoló. Úgy érzi, hogy kicsit kevés a rendezvény. Ezen a téren változást vár az önkormányzat. 

Az elmúlt évben két közösen elkészített pályázat volt, az egyiknél már az elszámolás is megtörtént. 

A következő fontos lépés a művelődési ház felújítására beadott IKSZT pályázat lesz. A részleteket majd külön ülésen, több résztvevővel kívánja ismertetni, illetve megbeszélni. 

Megérkeztek az intézményi költségvetési tervezetek is a társulásoktól. A községi önkormányzatok testületei megtárgyalják a tervezeteket, és döntést hoznak az önkormányzati hozzájárulásról. Kéri a megjelent intézményvezetőket, hogy számoljanak be helyzetükről.
Vörös Lászlóné az MTKT Idősek Klubja vezetője: A társulás révén több állami támogatás jut az intézménynek (8 millió + 3 millió Ft). Jelentős bevételt jelent a térítési díj is, melyet az ellátottak fizetnek. A mai ülésen majd dönt a testület arról is, és kéri, hogy a javaslatot fogadják el, mert azzal növekedhet az ellátottak száma. Ez elsősorban a házi segítségnyújtásra vonatkozik. A bevétel elenyésző volt, és ha nem kell térítési díjat fizetni, akkor talán többen kérik az ellátást. 

Faller János: Célja, hogy háromhavonta átbeszéli a költségvetést az intézményvezetőkkel, mert a szűkös anyagi helyzet ezt indokolja. Április-május hónapra kéri az intézményvezetőktől az idei évi felújítási terveket. Fontos, mert a pénzügyi háttér megszabja a kereteket, a munkákat pedig ütemezni kell. Az Idősek Klubja működéséhez 2008-ban 2,8 millió forintot kellett fizetnie az önkormányzatnak. 

Szőcsné Mayer Éva: 62 férőhelyes az intézmény, szeptemberben 52 beíratott gyermek volt, és jelenleg 60 ovis van. Az Óvoda is társulási megállapodás alapján működik, és a 7 településből az egyetlen intézmény, ahol növekszik a gyermeklétszám. 
Faller János: Látszik, hogy nagyon lecsupaszított költségvetések, az energiaszolgáltatásokon kívül szinte semmi más nem szerepel a dologi kiadások között. 
Az Óvoda előtt az esővíz elvezetésével kell valamit tenni. Át kell gondolni a megoldást, és hangsúlyosabban kell vele foglalkoznia az önkormányzatnak és a Közútkezelőnek is. 

Az 56-os főút miatti veszélyt sajnos nem lehet megszüntetni. Az egyetlen megoldás az lenne, ha az Óvoda átköltözhetne az iskolába.

Szőcsné Mayer Éva: Az előrelépés a csapadékvíz elvezetésben már megtörtént annyiban, hogy tavaly a csöveket már megvették.

Faller János: Az Iskolában a gond a sok túlóra, azzal kellene kezdeni valamit. Sajnos nincs olyan párosítás a szakokban, amellyel kiváltható lenne 1 fővel. A tantárgy felosztásra a következő év tervezésében jobban oda kell figyelni, és számba kell venni a pedagógusok utazásának a lehetőségét is. 

Az intézményi költségvetésekben nincs túlzás, mindenhol szoros tervezés történt. A dologi kiadások 2/3-a mindegyiknél az energiadíj. 

Az Iskola vezetője jelezte, hogy szeretnének egy takarítógépet vásárolni, amely 1,2 millió forint. A hozzájárulást meg kell adni, mert jelentős segítség lenne az alsó folyosó és a tornaterem takarításában, de nyáron az óvoda takarításában is előnyt jelentene, sőt a művelődési házban a táncterem takarítása is egyszerűbb lenne. 

Két éve nem volt felújítás az iskolában, és a pályázaton sem nyertünk. Nyáron a külső kerítés festése meg fog történni. 

Kérdés, hozzászólás nem volt, a testület 8 szavazattal 0 ellenében a következő határozatot hozta: 

7/2009 (II.16.) Kt. számú határozat
a civil szervezetek támogatásáról
1.) A képviselő-testület a Polgárőr Egyesület 2008.évi beszámolóját elfogadja. Dunaszekcső község Önkormányzata 2009.évben 150.000 Ft támogatást biztosít az Egyesület működéséhez.

2.) A képviselő-testület a Dunaszekcsői Sportegyesület beszámolóját elfogadja. Dunaszekcső község Önkormányzata 2009.évben 1.800.000 Ft támogatást biztosít az Egyesület működéséhez.

3.) A képviselő-testület a Nyugdíjasklub beszámolóját elfogadja. Dunaszekcső község Önkormányzata 2009.évben 100.000 Ft támogatást biztosít a Klub működéséhez.

4.) A képviselő-testület a Dunaszekcsőért Alapítvány támogatásáról a beszámoló megtörténte után dönt. 
Kérdés, hozzászólás nem volt, a testület 8 szavazattal 0 ellenében a következő határozatot hozta: 
8/2009 (II.16.) Kt. számú határozat
a társulási megállapodás alapján működtetett intézmények költségvetéséről
1.) A képviselő-testület az MTKT Idősek Klubja Dunaszekcső 2009.évi költségvetését 19.615 e Ft bevétellel és  19.615 Ft kiadással tudomásul veszi. Dunaszekcső község Önkormányzata az intézmény 2009.évi működéséhez 2.309 eFt-ot biztosít. 

2.) A képviselő-testület a SÁIO és AMI Dunaszekcsői tagóvodája 2009.évi költségvetését 29.206 eFt Ft bevétellel és 29.206 eFt kiadással tudomásul veszi. Dunaszekcső község Önkormányzata az intézmény 2009.évi működéséhez 7.567 eFt-ot biztosít. A testület az intézményi kedvezményes étkeztetéshez 1.993 eFt támogatást biztosít.
3.) A képviselő-testület a SÁIO és AMI Dunaszekcsői tagiskolája 2009.évi költségvetését 63.471 eFt bevétellel és 63.471 eFt kiadással tudomásul veszi. Dunaszekcső község Önkormányzata az intézmény 2009.évi működéséhez 17.456 eFt-ot biztosít. Az iskolások kedvezményes étkeztetéséhez az önkormányzat 4.625 EFt-ot biztosít.
4.) A képviselő-testület a SÁIO és AMI Iskolai és községi könyvtári szolgáltatás költségvetését 840 eFt bevétellel és 840 eFt kiadással elfogadja, és a működéshez 840 eFt-ot biztosít. 

5.) A képviselő-testület a SÁIO és AMI működésének közös költségeihez 2009.évben 2.405 eFt-ot biztosít.
Határidő: megállapodások szerint folyósítva
Felelős: Faller János polgármester
Faller János polgármester felkéri Szabó Gergely alpolgármestert, hogy a bizottság véleményét terjessze a testület elé.
Szabó Gergely: Az idei évi költségvetés nagy bizonytalanságban készült. Kötelezettség az önkormányzati költségvetés elfogadása, de bizonyos, hogy az év során majd többször módosítás lesz indokolt. 

A Pénzügyi bizottság javaslata:

· Az Idősek Klubja működéséhez tervezett 1.900 eFt-ot ki kell egészíteni 409 eFt-tal

· A Hajómalom Egyesület tagdíját be kell tervezni az idei évre is

· A Fehérborút megállapodásának megfelelő összeget be kell tervezni

· A polgármesteri egyéb keretet be kell építeni 200.000 Ft összegben

· A polgárőrség támogatását be kell tervezni 150.000 Ft összegben

A módosított szociális törvény nagy terhet ró az önkormányzatra. A számítások szerint az előző évi 4 millió forint helyett 8 millió forintra emelkedik a kiadás.
Megemelkedett a sportegyesületi támogatás, de ennek indoka az asztalitenisz csapat szakosztállyá válása, és ez csak örvendetes.

Előre nem látható kiadása lesz a balatoni tábor eladásának a teljes kipakolás. Bizonyos, hogy jelentős összeget kell fordítani a szállítási költségekre. 

Faller János: Az elmúlt évben a Polgárőrség nem vett fel támogatást, ezért nem volt eredetileg a tervezetben.  Nem szerepel a Duna Beton Kft. 2009.évi bérleti díja a bevételi oldalon, mert nem tudható, hogy fennmarad-e a Kft. 

Nincs tervezve a Rákóczi utcai felújítás sem, pedig azt az idei évben meg kell valósítanunk. A szolgálati lakások önereje is még tervezendő.

Az „utak, hidak” szakfeladaton szerepel 2 millió forint, és ez az összeg az ÁFÉSZ boltnál és az Óvodánál a járda helyreállítása és a csapadékvíz elvezetés megoldását fedezi.

A Fok híd helyreállítására is kell fedezet. A Móricz Zs.utcában az árok burkoláshoz kell megvásárolni az elemeket. Az Alszögben a most épülő új ház előtti területen rendezést kell végrehajtani. Ki kell javítani a Damjanich utcai és Rózsa utcai út megrokkanásokat. A Rákóczi utcában az útépítés megkezdése előtt a járdát fel kell emelni, mert különben a csapadékvíz a házakra folyik majd. 

Ezeket a kiadásokat mind tervezni kellene, és majd akkor állítunk sorrendet és módosítunk költségvetést, ha ismertek lesznek a 2008.évi zárás adatai.

A bevételi oldalról: az előző évi iparűzési adó nem vehető alapul az idei évihez, mert véget ért az útépítés, nem lesz plusz adóalany. Inkább azzal kell számolni, hogy számuk csökkenni fog. Az adóbevételek növelését azzal kell elérni, hogy a kintlévőségek behajtását kell szorgalmazni kell.
Bokor Zoltánné: A 48-as emlékmű költsége nem szerepel a tervezetben?

Faller János: A tervezetbe nem került, mert tárgyalt a szobrásszal, és nem hajlandó engedni az árból, másfél milliónál kevesebbért nem vállalja. A testület a pályázat megtárgyalásakor 500.000 Ft-ban állapította meg a költséget. 

Bokor Zoltánné: A karácsonyi világításra jutott. Ennyit megérdemelnének a 48-as honvédek, hogy ahonnét származtak, emlékművet állítanának.

Faller János: A Freytag emlékmű alkalmas a megemlékezésre. De mondják el a többiek is a véleményüket. 

Szabó Gergely: Biztos lehetne találni a sorok között betervezhető összeget, de a nyertes pályázatok minden előtt elsőbbséget élveznek. 

Faller János: Nem zárkózunk el az emlékmű megvalósítása elől, keressük a megoldást. 

Kulutácz Zoltán: Mindig lesznek fontosabbak, mint egy szimbolikus jelkép. Elfogadja az indokokat, de akkor a következő 5-10 évben biztos nem lesz emlékmű.

Bokor Zoltánné: Egy társadalmi ünnepünk van csak, fontos lenne, mert a magyarságtudattal komoly gondok vannak.

Sándor József: Keressünk olcsóbb megoldást, ne mondjunk le róla.

Faller János: Keressünk pályázati forrást, de idénre ne vállaljuk fel. 

Bíró Zsolt: A képviselőasszony kezdeményezzen gyűjtést, és ugyanakkora összeget adjon hozzá az önkormányzat, mint amennyi a gyűjtés eredménye volt.

Metz Judit: A költségvetés módosításakor térjünk vissza rá.

Faller János: Szabó Gergely által felsorolt módosításokat figyelembe véve a költségvetést elfogadásra javasolja. 

További kérdés, hozzászólás nem volt, a testület 8 szavazattal 0 ellenében a következő rendeletet alkotta: 

1/2009.(II.17.)számú 
önkormányzati rendelet 
a 2009.évi költségvetésről

(Az elfogadott rendelet a jegyzőkönyv melléklete.)

4.napirendi pont: Faller János polgármester: Összeállította a 2009.évi munkatervet, várja az egyéb javaslatokat. Ki is egészítené a tervezetet azzal, hogy júliusban még a tagintézmény-vezetői elbírálásra is sor kerül. 
Kiegészítés nem volt, kérdés, hozzászólás nem hangzott el, a testület 8 szavazattal 0 ellenében a következő határozatot hozta: 

9/2009 (II.16.) Kt. számú határozat
az önkormányzat 2009.évi munkatervéről

A képviselő-testület Dunaszekcső község Önkormányzatának 2009.évi munkatervét elfogadja. 
5.napirendi pont: Faller János polgármester: Elvi állásfoglalást kér ingatlaneladásról. 
Volt egy érdeklődő, aki esetleg meg kívánná vásárolni a Halena völgyben lévő, főút melletti elhanyagolt 3001 hrsz-ú ingatlant. Az útépítés előtt ez a terület tartós használatban volt, és póthagyatéki kellett volna az örökösöknek kezdeményezniük. A hosszadalmas eljárás lerövidítéseként az örökösök lemondása alapján az önkormányzaté lett a terület. A bozótot már letakaríttatta, de a terület rendbe tételével még foglalkozni kell.

Szabó Gergely: Termőföld árat nem lehet figyelembe venni, ismeri a területet. 

Frányó János: De szőlőként sem vehető figyelembe venni, nagyon elhanyagolt terület. Régebben sok fa volt rajta, de a téli időszakban rendszeresen vágták és vitték a fákat. 

Szabó Gergely: A testület az adásvétel érdekében bízza meg a polgármestert azzal, hogy egyezkedjen az esetleges vevővel.

Kérdés, hozzászólás nem volt, a testület 8 szavazattal 0 ellenében a következő határozatot hozta: 
10/2009 (II.16.) Kt. számú határozat
ingatlan értékesítésről

A képviselő-testület nem zárkózik el a 3001 hrsz-ú ingatlan értékesítése elől, és ezért felhatalmazza a polgármestert, hogy a vevővel folytasson tárgyalásokat. 
Határidő: azonnal

Felelős: Faller János polgármester
6.napirendi pont: Faller János polgármester: A Széchenyi utcában vegyesen üdülők és lakóházak is elhelyezkednek. A rendezési tervet készítő tervezők előkészítették a rendelet módosítását, amelyet írásos előterjesztésként valamennyien kézhez is kaptak. 

A régi épületek átépítése, felújítása igen nehézkesen ment az eddigiekben, ezért indokolt a módosítás, és azt az előterjesztés szerint javasolja elfogadásra. 

Kérdés, hozzászólás nem volt, a testület 8 szavazattal 0 ellenében a következő határozatot hozta: 
2/2009.(II.28.) számú

önkormányzati rendelet

a helyi építési szabályzatról szóló 2 / 2005. (IV.01. ) számú rendelet módosításáról

(Az elfogadott rendelet a jegyzőkönyv melléklete.)

7.napirendi pont: Faller János polgármester felkéri Bokor Zoltánnét, hogy a vezetővel szemben támasztott követelményeket ismertesse. 

Bokor Zoltánné: Erre az előterjesztésre azért is sor kerül ma, hogy ne érje a testületet az a vád, hogy nem volt előkészített a vezető kiválasztása. Összeállította azokat az elvárásokat, amelyek fontosak az elbírálás során. 

A pályázó 

· rendelkezzen pedagógiai főiskolai végzettséggel

· rendelkezzen legalább – tanításban eltöltött –  5 éves szakmai gyakorlattal

· rendelkezzen intézményvezetői vizsgával, de legalább ezirányú tanulmánya megkezdett legyen

· előnyt jelent:

· ha már van intézményvezetői gyakorlata

· rendelkezik ECDL vizsgával

· ha nem helyben lakó, akkor rendelkezik jogosítvánnyal és a gyakorlatban vezet is   gépjárművet

· matematika – német szakkal rendelkezik

· terveiről, elképzeléseiről ír a beadott pályázatban

Kinevezése 2009.augusztus 1-től esedékes

A testület legkésőbb július elején állást kíván foglalni.

Faller János: Ezeket a megfogalmazott elvárásokat megküldjük Somberekre az igazgatóasszonynak, aki gondoskodni fog a közzétételről.

8.napirendi pont: Faller János polgármester: Az Idősek Klubja vezetője előkészítette a térítési díjakról szóló anyagot. (Írásos előterjesztés.) Az önkormányzat megalkotja a térítési díjakról a rendeletet, és azt még az MTKT is elfogadja.
Vörös Lászlóné: A díjakat a jogszabályi kötöttségek figyelembe vételével dolgozta ki. A legfontosabb, hogy a házi segítségnyújtásnál két javaslat szerepel, és azok között választania kell a testületnek. A bevétele elenyésző volt, ezért felvállalta a térítés díj nélküli előterjesztést is. Úgy érzi, hogy amennyiben nem kell fizetnie az ellátottnak, akkor többen vennék igénybe, és ezzel az emelkedő létszám miatt több normatívát tudna igényelni. 

Kérdés, hozzászólás nem volt, a testület 8 szavazattal 0 ellenében a következő rendeletet alkotta: 
3/2009.(II.28.) számú
önkormányzati rendelete

az étkezési nyersanyagköltségről, a fizetendő térítési díjakról szóló 3/1996.(III.28.) számú önkormányzati rendelet módosításáról

(Az elfogadott rendelet a jegyzőkönyv melléklete.)

9.napirendi pont: Faller János polgármester: A Fehérborút Egyesület együttműködési megállapodás megkötését kezdeményezte, melyet kiadott írásban. Talán ez az első aktív lépés az Egyesület létrejötte óta, amely fontos lehet az egyesületi tagok és a községben élő borászok részére. A megállapodás megkötését javasolja elfogadásra.

Kérdés, hozzászólás nem volt, a testület 8 szavazattal 0 ellenében a következő határozatot hozta: 
11/2009.(II.19.) Kt.számú határozat

Mohács-Bóly Térségi Fehérborút Egyesülettel együttműködési megállapodás 

A képviselő-testület a Mohács-Bóly Térségi Fehérborút Egyesülettel a „Borászati Marketing, Kommunikáció és Pályázatírás képzés” megtartására együttműködési megállapodást köt. Dunaszekcső község Önkormányzata vállalja a 2009.évi költségvetése terhére, hogy 600.000 Ft+ÁFA támogatást nyújt a képzések lebonyolítására.

Határidő: azonnal

Felelős: Faller János polgármester
10. napirendi pont: Pest Éva körjegyző: Ingatlantulajdonosi kérésre indokolt a rendelet megváltoztatása. A Rév utca 21.szám alatti ingatlan két helyrajzi számon szerepel, és a tulajdonosnak fontos, hogy a két helyrajzi számnak megfelelően legyen két házszáma is. Az alap rendelet még Május 1.tér 24.volt a cím, most pedig Rév u.21 és 21/a lenne a házszám. 

	Régi cím
	Új cím

	Május 1.tér 24.
	Rév u.21.      (835/1 hrsz)

	
	Rév u.21/a    (835/2 hrsz.)


Kérdés, hozzászólás nem volt, a testület 8 szavazattal 0 ellenében a következő rendeletet alkotta:
4/2009.(II.17.) számú

önkormányzati rendelet

az egyes utcák átszervezéséről, illetve utcanevek megváltoztatásáról szóló

9/1991.(XII.07.) számú

önkormányzati rendelet kiegészítéséről
(Az elfogadott rendelet a jegyzőkönyv melléklete.)
11.napirendi pont: 

Egyebek
Faller János polgármester: A közfoglalkoztatás jelentős terheket fog jelenteni az önkormányzatnak. Még nem látjuk át teljesen tisztán a feladatokat, de az biztos, hogy nem lesz egyszerű a megoldás. Az ilyen nagyszabású foglalkoztatásra nincs felkészülve a hivatal, ennek ellenére a feladatot meg kell oldani. Az ellátottak felülvizsgálata folyamatban van, és a közfoglalkoztatási terv is készül. A tervei szerint kb. 40 főt kíván foglalkoztatni, 6 vagy 8 órában. A testületnek majd jóvá kell hagynia a közfoglalkoztatási tervet, ezért ötleteket is vár a testület tagjaitól. 

Bokor Zoltánné: Mikor készülnek el az útba igazító és utcanév táblák? Télre volt ígérve.

A temetőben nagyon sok az elhagyott sír, össze kellene gyűjteni a kereszteket egy helyre. Schmidt Gabriella ebben tudna segíteni. A régi temetőből is meg kellene ezt tenni, hogy a keresztek ne az enyészeté legyenek.

Faller János: A táblák nem készültek el valóban, helyette az ágyak rendbetétele történt meg a téli időszakban.

A temetőben az elmúlt évben nagyon sok mindent megcsináltunk. A felajánlott segítséget szívesen veszi, ha elérünk a megvalósításhoz.

A napirendek tárgyalása zárt ülésen folyt tovább.

Kmf.
Faller János 
Pest Éva 

polgármester
körjegyző
